《丙寅人日巴江舟中》
清代·张庚

人曰巴西客，凄凄江上心。乱山围楚望，孤艇入春阴。

生计老弥拙，幽怀空自深。去年乡有信，枌槚已成林。

作者简介：（1681—1756）浙江秀水人，字浦山，号瓜田逸史，晚号弥伽居士。不应科举，善画，又精研《文选》、群经注疏、《史》、《汉》等典籍。所绘山水，笔墨气韵过人。乾隆初举鸿博，未中。有《张恕斋诗文集》、《画征录》、《续录》等。